Gloria Stuart

**Gloria Frances Stuart**, nada como **Gloria Stewart** en Santa Monica (California) o 4 de xullo de 1910 e finada nos Ánxeles o 26 de setembro de 2010, foi unha actriz, artista visual e activista estadounidense. Inicialmente coñecida polos seus papeis en filmes anteriores ao código de conduta, recuperou a fama no final da súa vida cando interpretou o papel de Rose DeWitt Bukater de maior no filme *Titanic* (1997), nese momento o filme de maior éxito comercial da historia. Desenvolveu unha carreira que se estendeu por 72 anos, na que adquiriu popularidade principalmente como actriz de cinema.

## Traxectoria 
Gloria Frances Stewart naceu en Santa Monica en 1910. Despois de actuar en grupos de teatro universitarios e outras producións de afeccionados, Stewart asinou un contrato cos estudos Universal en 1932.

Debido ao seu atractivo, interpretou gran cantidade de papeis e foi unha das actrices predilectas do director de cinema James Whale, aparecendo en filmes como *The Old Dark House* (1932), *The Invisible Man* (1933) e *The Kiss Before the Mirror* (1933).

Pouco despois cambiou de compañía e asinou contrato coa 20th Century Fox. A finais da década de 1930, protagonizou máis de corenta títulos, incluíndo *Roman Scandals* (1933), de Leo McCarey e *Rebecca of Sunnybrook Farm* (1938), de Allan Dwan, aínda que non chegara a converterse nunha grande estrela. Algúns dos seus compañeiros de rodaxe nesa década foron actores da categoría de Lionel Barrymore, Kay Francis, Claude Rains, Raymond Massey, Paul Lukas, John Boles, John Beal ou Shirley Temple.

### Interrupción da carreira 
Na década de 1940, continuou como protagonista de varios filmes, aínda que as súas aparicións se fixeron menos frecuentes. Retirouse da actuación en 1946 para dedicarse á pintura; cómpre sinalar que varios dos seus traballos foron exhibidos en galerías de arte estadounidenses e europeas. Con todo, continuou a súa carreira actoral a partir de 1975, aparecendo no cinema e frecuentemente na televisión.

### Carreira posterior 
Despois de trinta anos sen traballar como actriz, volveu a interpretación nun telefilme de 1975, *The Legend of Lizzie Borden* e ao longo dos seguintes anos fixo frecuentes incursións neste medio. A súa primeira aparición no cinema despois de corenta anos foi no filme *O meu ano favorito* (1982). Nesa época, superou un cancro de mama.

Con todo, o seu maior nivel de fama chegoulle anos despois, cando en 1997 interpretou a anciá de 100 anos Rose DeWitt Bukater no filme *Titanic*. Por este papel foi candidata ao premio Óscar á mellor actriz de secundaria, con 87 anos. O filme devolveulle a fama que xa case tiña perdida. Naquel papel actuaba como a protagonista xa maior e como narradora lembrando o afundimento do famoso transatlántico. Tamén logrou unha candidatura ao Globo de Ouro e fíxose co premio do Sindicato de Actores, que compartiu con Kim Basinger.

### Pasamento 
Faleceu o 26 de setembro de 2010 na súa residencia de West Los Angeles, á idade de cen anos, tras serlle diagnosticado cinco anos antes un cancro de pulmón.

## Activismo e política 
Stuart foi demócrata toda a súa vida. Foi cofundadora do Hollywood Anti-Nazi League, formado en 1936. En 1938, como membro do comité demócrata de Hollywood, Stuart estivo na directiva do Comité Demócrata do Estado de California. Foi tamén unha destacada ambientalista.

## Filmografía 
### Cinema 
* *Street of Women* (1932)
* *Back Street* (1932)
* *The All-American* (1932)
* *The Old Dark House* (1932)
* *Airmail* (1932)
* *Laughter in Hell* (1933)
* *Sweepings* (1933)
* *Private Jones* (1933)
* *The Kiss Before the Mirror* (1933)
* *The Girl in 419* (1933)
* ''It's Great to Be Alive* (1933)
* *Secret of the Blue Room* (1933)
* *The Invisible Man]]* (1933)
* *Roman Scandals* (1933)
* *Beloved* (1934)
* *I Like It That Way* (1934)
* *I'll Tell the World* (1934)
* *The Love Captive* (1934)
* *Here Comes the Navy* (1934)
* *Gift of Gab* (1934)
* *Maybe It's Love* (1935)
* *Gold Diggers of 1935* (1935)
* *Laddie* (1935)
* *Professional Soldier* (1935)
* *The Prisoner of Shark Island* (1936)
* *The Crime of Dr. Forbes* (1936)
* *Poor Little Rich Girl* (1936)

* *36 Hours to Kill* (1936)
* *The Girl on the Front Page* (1936)
* *Wanted: Jane Turner* (1936)
* *Girl Overboard* (1937)
* *The Lady Escapes* (1937)
* *Life Begins in College* (1937)
* *Change of Heart* (1938)
* *Rebecca of Sunnybrook Farm* (1938)
* *Island in the Sky* (1938)
* *Keep Smiling* (1938)
* *Time Out for Murder* (1938)
* *The Lady Objects* (1938)
* *The Three Musketeers* (1939)
* *Winner Take All* (1939)
* *It Could Happen to You* (1939)
* *Here Comes Elmer* (1943)
* *The Whistler* (1944)
* *Enemy of Women* (1944)
* *She Wrote the Book* (1946)
* *O meu ano favorito* (1982)
* *Mass Appeal* (1984)
* *Wildcats* (1986)
* *Titanic* (1997)
* *The Titanic Chronicles* (1999)
* *The Love Letter* (1999)
* *The Million Dollar Hotel* (2000)
* *Land of Plenty* (2004)

### Televisión 
* *The Legend of Lizzie Borden* (1975) 
* *Adventures of the Queen* (1975) 
* *The Waltons* (1975)
* *Flood!* (1976) 
* *In the Glitter Palace* (1977) 
* *The Incredible Journey of Doctor Meg Laurel* (1979) 
* *The Best Place to Be* (1979) 
* *The Two Worlds of Jennie Logan* (1979)
* *Merlene of the Movies* (1981) 

* *The Violation of Sarah McDavid* (1981) 
* *Manimal* (1983) 
* *Murder, She Wrote* (1987)
* *Shootdown* (1988) 
* *Murder, She Wrote: The Last Free Man* (2001) 
* *The Invisible Man* (2001)
* *Touched by an Angel* (2001) 
* *General Hospital* (2002-2003)
* *Miracles* (2003)

## Notas 
## Véxase tamén 
### Bibliografía 
*
*
*
*
*
* 
### Ligazóns externas 
* Artwork by Gloria Stuart, via Papillion Gallery
* Gloria Stuart Before *Titanic* - slideshow by *Life magazine''
* Gloria Stuart en Virtual History